Diari Oficial de la Generalitat Valenciana


Sumari del DOGV 3299, del 03-08-1998 (1998/6335)

ORDRE de 10 de juliol de 1998, de la Conselleria de Cultura, Educació i Ciència, per la que es constitueix el Col·legi Rural Agrupat (CRA) Baronia Baixa.
---------------------------------------------------------------------------------------------------------------------------------------------------------

### Dades del document

Número de DOGV
:   3299

Data del DOGV
:   03-08-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/6335


Data del document
:   10-07-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 10 de juliol de 1998, de la Conselleria de Cultura, Educació i Ciència, per la que es constitueix el Col·legi Rural Agrupat (CRA) Baronia Baixa. [1998/X6335]
  
El Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat per Decret 233/1997, de 2 de setembre, del Govern Valencià (DOGV nº 3.073, de 08.09.97), en el seu article 2, faculta la Conselleria de Cultura, Educació i Ciència per a establir agrupacions d'unitats ubicades en distintes localitats, de manera que puguen constituir-se en Col·legis Rurals Agrupats.
  
L'Ordre de 15 de maig de 1997, de la Conselleria de Cultura, Educació i Ciència (DOGV nº 3.028, de 04.07.97), regula el procediment per a la constitució dels col·legis rurals agrupats d'Educació Infantil i Primària i determina, en el seu apartat vuité, que la seua constitució es realitzarà per ordre de la Conselleria de Cultura, Educació i Ciència.
  
Els consells escolars dels col·legis públics Tirant lo Blanc d'Albalat dels Tarongers, Enrique Tierno Galván de Gilet i Domínguez Roca de Petrés han aprovat, a l'empara de les disposicions legals citades, la seua constitució en un Col·legi Rural Agrupat (CRA) i l'expedient, incoat per la Direcció Territorial de Cultura i Educació de València, ha sigut informat favorablement tant per la Inspecció Educativa com per la Direcció General d'Ordenació i Innovació Educativa i Política Lingüística.
  
Per tot això, en ús de les atribucions que em confereix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Queda constituït, com a nou centre docent, el Col·legi Rural Agrupat d'Educació Infantil i Primària (CRA) Baronia Baixa, que agrupa les unitats dels col·legis públics d'Educació Infantil i Primària Tirant Lo Blanc de la localitat d'Albalat dels Tarongers, Enrique Tierno Galván de la localitat de Gilet i Domínguez Roca de la localitat de Petrés, en els termes que arreplega l'annex de la present ordre.
  
Segon
  
El col·legi rural agrupat al que es refereix la present ordre queda catalogat com "d'ensenyament en valencià".
  
Tercer
  
Els mestres que estiguen destinats de format definitiva en qualsevol de les unitats que integren el CRA tindran prioritat davant de qualsevol altre participant per a ocupar les vacants que s'hi produïsquen, sempre que complisquen els requisits exigits en el corresponent sistema de provisió dels llocs de treball, i sense que això supose pèrdua de puntuació ni d'antiguitat al centre. Quan s'hi produïsca concurrència de dos o més mestres, la prioritat estarà determinada per la major puntuació que s'obtinga en el procediment aplicable.
  
DISPOSICIÓ ADDICIONAL
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals de Règim Econòmic, de Centres Docents, de Personal i d'Ordenació i Innovació Educativa i Política Lingüística perquè, en l'àmbit de les seues respectives competències, adopten les mesures que siguen necessàries per al millor compliment d'allò que s'ha disposat en dita ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 1998-99.
  
Tercera
  
Contra la present ordre, que posa fi a la via administrativa, podrà interposar-se recurs contenciós administratiu, que requerirà comunicació prèvia a l'òrgan que va dictar l'acte impugnat, segons allò disposat en l'article 110.3 de la Llei 30/1992, davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació en el Diari Oficial de la Generalitat Valenciana, segons allò disposat en l'article 58.3 de la Llei de la Jurisdicció Contenciosa Administrativa.
  
València, 10 de juliol de 1998
  
El conseller de Cultura, Educació i Ciència,